KBANK สำรองเงินสด 2.78 หมื่นลบ. รองรับปชช.จับจ่ายช่วง “สงกรานต์”
KBANK สำรองเงินสด 2.78 หมื่นลบ. รองรับบริการประชาชนทั้งกทม.-ภูมิภาค ทั้งผ่านช่องทางสาขาและเครื่องเอทีเอ็ม ในช่วงเทศกาลสงกรานต์ 
KBANK สำรองเงินสด 2.78 หมื่นลบ. รองรับบริการประชาชนทั้งกทม.-ภูมิภาค ทั้งผ่านช่องทางสาขาและเครื่องเอทีเอ็ม ในช่วงเทศกาลสงกรานต์
7 เม.ย. 2565

ธนาคารกสิกรไทย จำกัด (มหาชน) หรือ KBANK ได้ดำเนินการสำรองเงินสดสำหรับให้บริการในสาขาและเครื่องเอทีเอ็ม เพื่อรองรับการใช้จ่ายช่วงเทศกาลสงกรานต์ 12-16 เมษายน 2565 รวมทั้งสิ้น 27,800 ล้านบาท
โดยแบ่งเป็นการสำรองเงินสดผ่านช่องทางสาขา จำนวน 8,700 ล้านบาท โดยเป็นเงินสำรองสำหรับสาขาในเขตกรุงเทพฯ จำนวน 3,600 ล้านบาท และสาขาในเขตภูมิภาคจำนวน 5,100 ล้านบาท ทั้งนี้ปัจจุบันธนาคารกสิกรไทยมี 840 สาขาทั่วประเทศ
สำหรับการสำรองเงินสดเพื่อเครื่องเอทีเอ็ม (K-ATM) ที่มีอยู่จำนวนกว่า 8,700 เครื่องทั่วประเทศ เป็นจำนวนทั้งสิ้น 19,100 ล้านบาท แบ่งเป็นการสำรองเพื่อบรรจุเครื่องเอทีเอ็มในเขตกรุงเทพฯ จำนวน 7,100 ล้านบาท และเอทีเอ็มในเขตภูมิภาคจำนวน 12,000 ล้านบาท